Örök élmények Rómában | Látogatónövelés PR cikkekkel Örök élmények az Örök Városban Rómában – Látogatónövelés PR cikkekkel
2020-03-31 - Challenge Hungary, Utazás
Amennyiben idén csupán egyetlen külföldi várost látogatsz meg, az mindenképpen Róma legyen, és garantáltan nem fogsz csalódni!
Az olasz főváros az európai kontinens művészi és vallási központja évszázadok óta, jelentőségéhez legfeljebb London vagy Párizs hasonlítható csupán az egész földrészen. A város közel három évezredes történelme alatt megszámlálhatatlan mennyiségű látnivalóval gazdagodott, egyebek mellett piazzákkal, palotákkal, szobrokkal, műkincsekkel, kertekkel, lenyűgöző épületekkel és szökőkutakkal. Egyetlen római városlátogatás ideje alatt mindezek töredékét sem lehet megcsodálni.
Az Örök Város hangulata semmi mással nem hasonlítható össze, mivel Róma maga az élő történelem, ahol az ókortól a modern időkig a történelem szó szerint kézzel tapintható. A világhírű, mindenki által ismert látványosságok mellett érdemes felfedezni Róma kevéssé ismert, rejtett arcát is. Nyáron a város hemzseg a turistáktól, ezért is érdemes a római városlátogatás idejét őszre vagy tavaszra időzíteni. Nem csak a tömeg lesz jelentősen kisebb, de a mediterrán klímának köszönhetően a nyári hőség helyett kellemes meleg vár.
Természetesen nem arra kell gondolni, hogy ősszel vagy tavasszal például magányosan csodálhatjuk meg a Sixtus-kápolna freskóit, vagy hogy a Colosseumnál is alig-alig lézeng egy-két ember, mivel a leghíresebb látványosságoknál egész évben tolonganak a turisták.
Persze ez nem is csoda, hiszen ki ne szeretné közelről megnézni a Colosseumot? Ez az elképesztő és hatalmas aréna 72 és 80 között mindössze nyolc évig épült, és eredeti neve Amphiteatrum Flavium. Fénykorában 50-75 ezer ember élvezhette a műsort, ráadásul a tetejét óriási sátrakkal le is fedhették, így védekezve az időjárás viszontagságai ellen. Mai nevét valószínűleg a közelében álló óriási Néró-szoborról, a Colossusról kapta a középkorban.
A középkor évszázadai meglehetősen mostohán bántak az arénával. A hatodik században kápolna épült a Colosseumban, körülötte temetővel. Bizonyos részeit lakásokként és műhelyekként adták ki, egészen a tizenkettedik századig. 1200 körül egy befolyásos római család megerősítette és kastélyként használta az ősi építményt. 1349-ben egy földrengés ledöntötte az aréna jelentős részét. A kora újkor óta eredeti állapotának megőrzésére törekszik a város, 2010 óta a föld alatti részei szabadon bejárható turisták számára is.
A Challenge Hungary immár több, mint két évtizede juttatja el ügyfeleit álmaik utazására, bízd te is ránk a római városlátogatás megszervezését!
Címke: Challenge Hungary, Római utazás, Utazási iroda